**МОДЕЛ**

**УГОВОР О НАБАВЦИ**

**Закључен између**:

**1.** Комесаријат за избеглице и миграције републике Србије, ул.Народних Хероја бр.4, ПИБ 102199609, МБ 07898100, коју представља в.д.Комесара, Наташа Станисављевић (у даљем тексту: **Наручилац**)

и

**2.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Пружалац услуге**).

**Предмет уговора**: Услуга прања возила

**Уговорне стране сагласно констатују:**

-да је Наручилац у складу са чланом 27. став 1. тачка 1. Закона о јавним набавкама („Службени гласник Републике Србије“ бр.91/19), спровео поступак набавке број 29/22, услуге – Услуга прања возила;

-да је Пружалац услуге доставио Понуду бр.\_\_\_\_\_\_\_\_\_од\_\_\_\_\_\_\_\_\_2022. године (у даљем тексту: Понуда), која у потпуности испуњава захтеве Наручиоца;

- да је Наручилац понуду Пружаоца услуге бр. \_\_\_\_\_\_\_ од \_\_\_\_\_\_\_ године, оценио као прихватљиву и донео Одлуку о додели уговора бр. \_\_\_\_\_\_\_\_\_\_\_\_\_\_\_ од \_\_\_\_\_\_\_\_2022. године, на основу које се закључује овај Уговор.

ПРЕДМЕТ УГОВОРА

Члан 1.

Предмет овог Уговора су услуге прања и чишћења службених возила Наручиоца за период од 12 месеци (у даљем тексту: услуге), у свему у складу са Техничком спецификацијом и усвојеном Понудом бр.\_\_\_\_\_\_ од \_\_\_\_\_\_\_\_\_\_\_\_ године (У даљем тексту: Понуда) које чине саставни део овог Уговора.

ЦЕНА

Члан 2.

Укупна уговорена вредност из члана 1.овог Уговора износи 490.000,00 динара без обрачунатог ПДВ односно 588.000.00 динара, са обрачунатим ПДВ-ом.

Јединичне цене из Понуде су фиксне и непроменљиве у току периода важења уговора и обухватају све трошкове неопходне за реализацију предметне јавне набавке.

Имајући у виду да у моменту закључења уговора није могуће утврдити тачан број возила за прање у року од годину дана, вредност уговора утврђена је на бази процењене вредности услуге која је предмет набавке.

НАЧИН ПЛАЋАЊА

Члан 3.

Плаћање ће се вршити на месечном нивоу, за услуге извршене у претходном месецу, а у року од максимум 45 дана од датума пријема исправне фактуре, Извештаја о извршеној услузи за претходни месец потписаног од стране представника Наручиоца и оверених радних налога односно спецификација услуга из тог месеца.

Фактурисање ће се вршити према јединичним ценама из Понуде и стварном броју пружених услуга. Уговорне стране су сагласне да су јединичне цене услуге из понуде фиксне и непроменљиве до краја реализације уговора.

Изабрани понуђач је дужан да фактуре изда у складу са Законом о електронском фактурисању („Сл. Гласник РС“ бр. 44/2021 и 129/2021).

На фактури поред осталих података обавезно мора бити уписан број уговора, број фактуре, валута плаћања, позив на број, текући рачун Пружаоца услуге и порески идентификациони број Пружаоца услуге.

Обавезе које доспевају у наредној буџетској години биће реализоване највише до износа средстава које ће за ту намену бити одобрена у тој буџетској години.

ОБАВЕЗЕ ПРУЖАОЦА УСЛУГЕ

Члан 4.

Пружалац услуге се обавезује да:

* Пружа услуге из члана 1.овог Уговора у свему према Понуди која представља саставни део Уговора;
* Да услуге обавља ажурно, стручно и квалитетно, у складу са добрим пословним обичајима, правилима и стандардима струке;
* Придржава се свих упутстава Наручиоца;
* Да одреди стручно лице које ће бити овлашћено и одговорно за комуникацију са представницима Нарчиоца;
* Обезбеди сву неопходну опрему, простор и ресурсе потребне за извршење услуге;
* Изда месечни рачун за услуге извршене у претходном месецу.

ОБАВЕЗЕ НАРУЧИОЦА

Члан 5.

Наручилац се обавезује да:

-Одреди лице за праћење реализације уговора које ће имати следећа задужења: праћење оперативне и финансијске реализације уговора, комуникација и сарадња са овлашћеним представницима Пружаоца услуге, праћење квалитета услуге и усклађеност са спецификацијом из конкурсне документације, давање потребних упутстава Пружаоцу услуге, на крају месеца ће потписати Извештај о извршеној услузи, чиме потврђује да је услуга извршена.

РОКОВИ ИЗВРШЕЊА УСЛУГЕ

Члан 6.

Рок извршења услуге је максимум 8 сати од тренутка пријема возила, уз претходну најаву Наручиоца.

ПРИЈЕМ УСЛУГА И РЕКЛАМАЦИЈЕ

Члан 7.

По свакој извршеној услузи, представник Наручиоца потписује радни налог чиме потврђује да је услуга успешно извршена. Овлашћени представник Наручиоца на крају месеца сачињава Извештај о извршеним услугама за претходни месец у чијем прилогу ће се налазити оверени радни налози из тог месеца.

Уколико услуге нису извршене на уговорени начин, односно имају видљиве недоставтке, овлашћени представник Наручиоца је дужан да одбије пријем услуга и захтева од Извршиоца отклањање недостатака, без одлагања.

УГОВОРНА КАЗНА

Члан 8.

Уколико дође до кашњења у извршењу уговорних обавеза кривицом Пружаоца услуге, Наручилац има право да наплати уговорну казну за сваки дан закашњења у висини од 0,2% од вредности Уговора, а највише 10% укупне вредности Уговора из члана 2.став 1.овог Уговора.

Плаћање уговорне казне неће ослободити Пружаоца услуге од његових обавеза да изврши услуге по уговору.

Члан 9.

Наручилац може у складу са чланом 160. Закона о јавним набавкама, након закључења Уговора, без претходног спровођења поступка набавке повећати обим предмета набавке, с тим да вредност измене мора да буде мања од 10% првобитне вредности уговора.

У случају из претходног става уговорне стране ће закључити анекс уговора, којим ће регулисати повећање уговореног обима добара и уговорене вредности.

**СРЕДСТВО ОБЕЗБЕЂЕЊА**

Члан 9.

**За обезбеђење испуњења уговорних обавеза из уговора**, Пружалац услуге је дужан да на име обезбеђења за испуњење уговорних обавеза,приликом закључења уговора*,* Наручиоцу преда оригинал сопствену бланко меницу потписану оригиналним потписом, оригинал Овлашћење за попуну менице - Менично писмо потписано оригиналним потписом лица које је потписало меницу, копију депо картона, копију овереног ОП обрасца и листинг са сајта НБС, као доказ да је меница регистрована, као средство финансијског обезбеђења за испуњење уговорих обавеза, насловљеним на Комесаријат за избеглице и миграције, ул.Народних хероја бр.4, Београд, у износу од 10% од вредности уговора без ПДВ-а, са роком важности минимум 30 дана дуже од истека важења уговора*.*

У случају да Пружалац услуге не изврши своје уговорне обавезе у свему у складу са закљученим уговором, изврши их делимично, касни са извршењем уговорених обавеза или уколико ангажује као подизвођача лице које није навео у понуди, Наручилац ће активирати средство финансијског обезбеђења.

Члан 10.

Уговор се закључује на период од годину дана од дана закључења уговора или до утрошка уговорених финансијских средстава.

Члан 11.

За све што није регулисано овим уговором, примењиваће се одредбе закона који регулише облигационе односе, као и други прописи који регулишу ову материју.

Стране у уговору су сагласне да сва спорна питања у вези са реализацијом уговора о набавци решавају споразумно, у супротном надлежан је суд у Београду.

Члан 12.

Уговор је сачињен у 4 (четири) истоветна примерка, од којих за своје потребе свака уговорна страна задржава по 2 (два) примерка.

ПРУЖАЛАЦ УСЛУГЕ НАРУЧИЛАЦ

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

в.д.Комесара